alexandrainst/scandi-wiki huggingface dataset:
Anonthobium

se systematisk inndeling

Anonthobium er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

Utseende 
Små, bredt ovale, blanke, brunsvarte skarabider. Oversiden er hvelvet og har rader av korte børster.
Hodet er bredt skovlformet med to tenner på forkanten.

Utbredelse 
Slekten er endemisk for Ny-Caledonia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Deltochilini Lacordaire, 1856
 Slekten Anonthobium Paulian, 1984
 Anonthobium fauveli Paulian, 1984
 Anonthobium micros Paulian, 1984
 Anonthobium monteithi Paulian, 1987
 Anonthobium moui Paulian, 1984
 Anonthobium muticum (Fauvel, 1903)
 Anonthobium tibiale (Fauvel, 1903)

Kilder 
 Liste over artene
 endemia.nc - Anonthobium tibiale. Med bilde.

Eksterne lenker 
 

Møkkskarabider
Ny-Caledonias endemiske insekter
Biller formelt beskrevet i 1984
Henry Johnsrud

Henry Leonard Johnsrud (født 26. desember 1911 på Lillestrøm, død 21. mai 1973 i Oslo) var en norsk fiolinist, filharmoniker og kammermusiker  Han var 1. fiolinist og konsertmester i Filharmonien i 28 år.

Henry Johnsrud ble som ung gutt elev av Øivin Fjeldstad og debuterte i Universitetets aula som den første av Fjeldstads elever. I 1937 ble han ansatt som leder av NRKs radioorkester i Trondheim hvor han virket i en årrekke. I 1945 prøvespilte han og ble ansatt som 1. fiolinist i Oslo Filharmoniske Orkester hvor han virket i 28 år fram til sin død i 1973. I årene 1950 - 1966 var Henry Johnsrud 3. konsertmester og tidvis alternerende konsertmester i Filharmonien. Han etablerte Johnsrud-kvartetten med Kåre Fuglesang på 2. fiolin, Arne Sletsjøe på bratsj og Arne Novang på cello. I sin korte virketid ga Johnsrud-kvartetten flere radiokonserter og konserter i blant annet Kvartettforeningen.

Johnsrud huskes av eldre filharmonikere som en meget begavet fiolinist som i sine beste år løste krevende oppgaver på konsertmesterpulten - ofte på svært kort varsel når de øvrige konsertmestrene Ernst Glaser og Oscar Holst meldte forfall. Legendarisk er Henry Johnsruds utførelse av fiolinsoloene i Nikolaj Rimskij-Korsakovs Scheherazade som han løste glimrende på en dags varsel. Johnsruds siste leveår sto ikke mål med hans beste periode, og kollegene var vitne til et både faglig og menneskelig forfall.

Referanser

Litteratur 
 Kai Angel Næstebys minneord i Konsertnytt 1973

Norske fiolinister
Personer fra Skedsmo kommune
Fødsler i 1911
Dødsfall i 1973
Scybalophagus

se systematisk inndeling

Scybalophagus er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

Utseende 
Middelsstore (6-15 millimeter), brede, ovale, matt brunsvarte skarabider, noen ganger med noe bronseglans. Hodet er skovlformet uten horn, med to tenner på forkanten. Dekkvingene er hvelvede og mer eller mindre knudrete.

Utbredelse 
Slekten er utbredt i Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Deltochilini Lacordaire, 1856
 Slekten Scybalophagus Martínez, 1953
 Scybalophagus lacordairei (Laporte de Castelnau, 1840)
 Scybalophagus patagonicus Martínez, 1953
 Scybalophagus pilosus (Felsche, 1910)
 Scybalophagus plicatipennis (Blanchard, 1846)
 Scybalophagus rugosus (Blanchard, 1846)

Kilder 
 Ocampo, F.C. og Molano, F. (2011) Revision and biogeopgraphy of the Neotropical dung beetle genus Scybalophagus (Coleoptera: Scarabaeidae). Rev. Soc. Entomol. Argentina 70 (3-4): 231-253. 
 Liste over artene

Eksterne lenker 
 

Møkkskarabider
Biller formelt beskrevet i 1953
Meløyvær fort

Meløyvær fort er et nedlagt kystartillerifort på Krøttøya i Harstad kommune i Troms og Finnmark. Anlegget består av tre kanoner og en kommandosentral, og ble ferdigstilt i 1988 som et av de tre siste kystfortene som ble bygget i Norge. Meløyvær fort var strategisk viktig under den kalde krigen, og skulle dekke området mellom Andøya og Senja.

Meløyvær fort ble nedlagt i 2007, og fredet av Riksantikvaren i juni 2013.

Meløyvær fort, verdens mest moderne kystfort og et monument fra den kalde krigen, ble oppført på slutten av 1980-tallet. En milliard kroner ble brukt på tre 120 mm Bofors-kanoner, kommandosentral og det som ellers måtte til for å sikre fred og fordragelighet mellom øst og vest. 

Kanonene er bygd i et mer enn 30 meter dypt anlegg som er utstyrt slik at det skal være selvforsynt med vann og strøm i en krisesituasjon. Siden anlegget er så nytt, er alt av aggregater, kontrollrom, overnattingsrom, kjøkken, kontorer og så videre fullt operative. 

Meløyvær fort er det første kystartillerifortet fra den kalde krigen som ble fredet i Norge. Riksantikvaren mener Meløyvær fort er av stor historisk verdi, både militært og teknisk. Det er også et poeng å vise fram den enorme økonomiske satsingen på Forsvaret under den kalde krigen. Kanon A, som ligger på holmen Øya, er beholdt fullt inntakt. I tillegg til den ene kanonen er også kommandosentralen på Krøttøy bevart i sin helhet. Luftvernstillingene og nærområdet rundt fortet er også bevart.

Forsvarsbygg betaler for vellikehold og drift, mens Sør-Troms Museum har ansvaret for formidlingen på fortet.

Galleri

Eksterne lenker
 
 Vakre Meløyvær offisielt fredet
 Topp hemmelig fort åpnes
 Meløyvær fort - Verdens mest moderne kystfort - Sør-Troms Museum 

Kystfort i Norge
Kulturminner i Harstad
Byggverk i Harstad
Festningsverk i Troms og Finnmark
Nils Kristian Bogen

Nils Kristian Bogen (født 14. april 1955) er prorektor ved Universitetet i Sørøst-Norge fra 2016. Bogen var rektor ved Høgskolen i Telemark fra 2011 og frem til fusjonen med Høgskolen i Buskerud og Vestfold som førte frem til den nye institusjonen i Sørøst-Norge. 

Bogen er cand.philol. med hovedfag i amerikansk samfunnsliv og politikk. Han har også studert nordisk og kunsthistorie, samt tatt kurs innenfor strategi og styreledelse. Han har erfaring som lektor i videregående skole og har også undervist ved Handelshøyskolen BI og i engelsk grunnfag ved Høgskolen i Telemark (1991-1992).

Bogen har tidligere arbeidet som direktør på BI i Telemark og senere divisjonsdirektør ved BI Oslo sentralt.

Referanser 

Høgskolen i Telemark
Rektorer ved universiteter og høyskoler i Norge
Fødsler i 1955
Chikungunya

Chikungunya er en tropisk sykdom som skyldes et virus som utelukkende spres av blodsugende Aedes-mygg. Sykdommen arter seg som feber og smerter i leddene. Symptomene opptrer vanligvis to til tolv dager etter at man er smittet. Den smittebærende myggene er normalt aktive utensdørs om morgenen og i skumringen. Myggen overfører normalt ikke viruset fra menneske til menneske, men får ofte i seg viruset fra andre verter. Både pattedyr og fugler kan være værter for viruset. Sykdommen forekommer blant annet i Afrika, Sørasia og på Filippinene.

Inkubasjonstiden er på om lag en uke. Sykdommen yttrer seg med høy feber, muskelverk, hodeverk og sterk verking i de små leddene. Det finnes intet motmiddel mot viruset, men mot selve myggen kan man beskytte seg på samme vis som mot andre mygg. Mot infeksjonsbesværet kan man ta lindrende middel og sykdommen går over av seg selv etter en tid.

Den er ikke blitt ansett som dødelig, men i 2005 og 2006 er dødsfall på øya Réunion blitt koblet opp mot sykdommen.

Siden 2014 er sykdommen også blitt bekreftet i Haiti, USA og El Salvador.

Referanser

Eksterne lenker 
 Folkhalsomyndigheten.se - chikungunyavirus-infektion 
 Informasjon fra CDC, Center for Disease Control and Prevention

Virale infeksjoner
Zoonoser
Insektbårne sykdommer
Polens president

Polens president er landets statsoverhode. Presidenten er etter 1990 blitt valgt direkte av folket, for en valgperiode på fem år. Den valgte presidenten kan gjenvelges én gang.

Presidenten har innflytelse på utenrikspolitikken og samarbeider om denne med statsministeren og utenriksministeren. Hun eller han er øverste sjef for landets væpnede styrker. Presidenten kan nedlegge veto mot lover vedtatt av parlamentet. Sejm kan imidlertid oppheve presidentens veto med 3/5 flertall, forutsatt at mer enn halvparten av medlemmene er til stede. Presidenten kan ta initiativ til at regjeringen drøfter bestemte spørsmål av vesentlig betydning.

Presidenten utpeker en statsministerkandidat som har støtte i Sejm. Statsministeren foreslår for presidenten en ny regjering. Deretter utnevner presidenten statsministeren og medlemmene av regjeringen i deres embeter.

Det er presidenten som utpeker professorer ved universitetene, dommere etter forslag fra det nasjonale rettsråd, og generaler i de væpnede styrker.

Referanser 

Polsk politikk
Presidenter
Vasstun bru

Vasstun bru er navnet på to parallelle bruer over elva Opo i Ullensvang. Riksvei 13 går over en 91,4 m lang platebru fra 1979, og like nord for denne er en 23 meter lang fagverksbru fra 1892. Den sistnevnte var opprinnelig veibru, men brukes nå som gang- og sykkelvei. Da den ble bygget, erstattet den en trebru som åpnet i 1874. Trebrua var den første brua på stedet. Riksveibrua ble bygget av Gjerme & Hårklau, og kostet 2 millioner i 1979.

Referanser

Se også
Liste over broer i Norge
Liste over broer i Norge etter lengde

Eksterne lenker
 Begge Vasstunbruene på Google StreetView
 

Fagverksbroer
Veibroer i Vestland
Veier i Ullensvang
1892 i Norge
1979 i Norge
Broer åpnet i 1979
Broer åpnet i 1892
Broer revet i 1892
Bodø golfklubb

Bodø Golfklubb er en 9-hulls golfklubb som ligger på Ilstad, ca. 2 mil fra Bodø sentrum.

Klubben er en av to golfklubber i Bodø sammen med Salten golfklubb. Bodø Golfklubb ble stiftet i januar 2005, samme år stod banen på Ilstad klar.

Selve banen var fra starten eid av Golf Management AS før Ilstad Drift AS overtok eierskapet av banen i 2010. Fra 26. januar 2012 overtok Bodø Golfklubb selv drift av banen.

Per 31.12-12 hadde Bodø Golfklubb 325 medlemmer.

Referanser

Eksterne lenker 
Bodø Golfklubbs offisielle hjemmeside

Golfbaner i Norge
Bodø Golfpark

Bodø Golfpark er en 18-hulls golfbane lokalisert ved Myklebostad, Bodø. Klubben ble grunnlagt i 1992.
Bodø Golfpark er en av to golfklubber i Bodø, den andre er Bodø golfklubb. Disse har en avstand på ca. 30 minutters kjøring mellom seg.

Historie 
Bakgrunnen for at Bodø Golfpark ble stiftet var den langvarige interessen til en rekke golfentusiaster. Klubben hadde originalt tilhørighet i Saltstraumen, men fant etterhvert sin tilhørighet på Myklebostad. Golfbanen har vært i kontinuerlig endring siden den tid, og takket være en kombinasjon av frivillige, banekonsulenter og ivrige ble banen offisielt åpnet et bar år senere. Banen hadde originalt ni hull, men ble i 2011 offisielt åpnet som den fullverdige banen det er den dag i dag.

Om banen 
Banen er en kombinert links- og skogsbane. På de første ni hullene spiller man fra klubbhuset, og ned mot havet. Her kan se både Lofoten, Landegode, havørner og mer. På det ikoniske hull fire kan man også se en vikinggrav, som også forteller litt om forhistorien til grunnen man spiller på. De ni første hullene er par 33.

Etter man runder hull ni passerer man klubbhuset før man tar fatt på de siste ni hullene. Her spiller man en sløyfe med lengre hull midt i skogen før man på hull 18 kan skimte klubbhuset i det fjerne. De ni siste hullene er par 36.

Kilder 
 https://bodogolfpark.com/historie/

Eksterne lenker 
 Salten Golfklubb/Bodø Golfparks hjemmeside

Golfbaner i Norge
Sport i Bodø
Idrettsanlegg i Nordland
Agamopus

se systematisk inndeling

Agamopus er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

Utseende 
Middelsstore, blankt rødbrune til brunsvarte skarabider. Kroppsformen er hvelvet og avlangt oval. Hodet er bredt skovlformet. Dekkvingene har markerte punktstriper.

Utbredelse 
Artene er utbredt i Sør- og Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gjødselgravere (Scarabaeinae) Latreille, 1806
 Stammen Deltochilini Lacordaire, 1856
 Slekten Agamopus Bates, 1887
 Agamopus castaneus Balthasar, 1938
 Agamopus convexus Balthasar, 1965
 Agamopus lampros Bates, 1887
 Agamopus unguicularis (von Harold, 1883)
 Agamopus viridis Boucomont, 1928

Kilder 
 Liste over artene

Eksterne lenker 
 

Møkkskarabider
Biller formelt beskrevet i 1887
Anisocanthon

se systematisk inndeling

Anisocanthon er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

Utseende 
Små, mørkfargede skarabider. Oversiden er dekket av grå- eller brunlig bestøvning og ganske matt.

Utbredelse 
Artene er utbredt i Sør- og Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Deltochilini Lacordaire, 1856
 Slekten Anisocanthon Martinez & Pereira, 1956
 Anisocanthon pygmaeus (Gillet, 1911)
 Anisocanthon sericinus (von Harold, 1868)
 Anisocanthon strandi (Balthasar, 1939)
 Anisocanthon villosus (von Harold, 1868)

Kilder 
 Liste over artene

Eksterne lenker 
 

Møkkskarabider
Biller formelt beskrevet i 1956
Hallvardsmesse

Hallvardsmesse (ev. halvardmesse, halvardmess) er minnedagen for sankt Hallvard og blir feiret 15. mai.  Hallvardsmesse er en av merkedagene på primstaven, der er den ofte avmerket med en kvernstein eller prikker for korn.  Primstavmerket sikter til Hallvard Vebjørnson som etter legenden ble drept og senket i Drammensfjorden med en kvernstein rundt halsen, men som senere ble helligkåret.

Hallvardsmesse har vært mye brukt som merke for såtid.  I enkelte strøk syd i Norge hette det gjerne at hallvardmesse var siste sådagen.  På Østlandet var tre dager før og tre dager etter hallvardmesse regnet som beste såtiden.  Nord i landet var hallvardmesse gjerne starten på såtiden. Andre steder er hallvardsmesse dagen for å slippe ut kyrene.

Kilder

Norske merkedager
Dager i mai
Apterepilissus

se systematisk inndeling

Apterepilissus er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

Utseende

Utbredelse 
I likhet med mange andre slekter i Deltochilini er denne slekten endemisk for Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Deltochilini Lacordaire, 1856
 Slekten Apterepilissus Montreuil, 2011
 Apterepilissus analavelonae (Paulian, 1975)
 Apterepilissus centralis (Paulian, 1976)
 Apterepilissus ovalis (Felsche, 1911)
 Apterepilissus sericeus (Lebis, 1958)

Kilder 
 Montreuil, O. 2011: Monophylie du « groupe Epilissus » et refonte des genres Epilissus Reiche, 1841, Arachnodes Westwood, 1847 et Apterepilissus n. gen. de Madagascar (Insecta, Coleoptera, Scarabaeidae, Epilissini). Zoosystema, 33(1): 101-122.

Eksterne lenker 
 

Møkkskarabider
Madagaskars endemiske fauna
Biller formelt beskrevet i 2011
Holta Invest

Holta Invest AS er et konsern med mer enn 250 ansatte fordelt på tre kontinenter. Selskapet har virksomhet i Shanghai og Beijing i Kina, Luxembourg og Oslo i Europa og i Chicago i USA. Hovedvirksomheten er finansielle investeringer, metalldistribusjon og sportsutstyr med hovedfokus på tekstiler og nordiske idrettsgrener. I 2013 ble selskapet Holta Life Sciences etablert for å samle selskapets investeringer innen helsesektoren. 

Holta Invest var eier av Tinfos AS frem til 2008, da selskapet ble solgt til franske Eramet. Selskapene Tennant Insurance og Nor-Reg Systems ble solgt i 2007. De viktigste eierposisjonene innenfor direkteeide virksomheter er i dag i Active Brands og Nizi International. 

Holta Invest eies av Kjetil Holta. Selskapet er bygget opp gjennom oppkjøp og salg av familieselskapet Tinfos AS som har røtter tilbake til den tidlige industribygging i Norge på slutten av 1800-tallet. Holta har også støttet norsk idrett gjennom sponsing av Notodden Fotballklubb og NFIF.

Eksterne lenker 
 

Norske investeringsselskaper
Madaphacosoma

se systematisk inndeling

Madaphacosoma er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

Utbredelse 
Slekten er endemisk for Madagaskar.

Systematisk inndeling 
Artene blir i dag gjerne plassert i slekten Epactoides.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Deltochilini Lacordaire, 1856
 Slekten Madaphacosoma Paulian, 1975
 Madaphacosoma basilewskyi (Balthasar, 1960)
 Madaphacosoma humberti Paulian, 1975

Kilder 
 Liste over artene

Eksterne lenker 
 

Møkkskarabider
Dyr formelt beskrevet i 1887

sv:Madaphacosoma
Botolvsmesse

Botolvsmesse, Botolfsmesse eller Botsok (også festum Botolphi abbatis) er en messedag feiret 17. juni til minne om den St. Botolv, en av de viktigste helgenene i den anglikanske kirke.

I Norge har dette vært en viktig merkedag, også etter reformasjonen, siden botolvsmesse var lagtingsdag over hele landet. Dagen ble enkelte steder i Norge regnet som helligdag helt ut på 1800-tallet.

På primstaven er merket et kors, en krone eller en bispestav.

Kilder

Referanser 

Norske merkedager
Dager i juni
Ludvig Stoud

Ludvig Ottesen Stoud (født 25. april 1649 i Bergen, død 28. august 1705 i Christianssand) var en dansk-norsk geistlig og biskop i Christianssand.

Han var sønn av sogneprest Otto Rasmussen Stoud og Catharina Ludvigsdatter Munthe, og var barnebarn av borgermester i Bergen Rasmus Stoud på farssiden og av biskop i Bjørgvin Ludvig Munthe på morssiden. Han var gift med Maren May (død 1677), datter av prost i Holbæk Søren Nielsen May. Ektefellen var Peder Griffenfelds kusine. Ludvig Stoud var far til sogneprest i Kviteseid Otto Stoud.

Han var magister fra Københavns Universitet. Tidlig i sin karriere var han residerende kapellan hos svigerfaren Søren May i Holbæk. Han ble senere stiftsprost i Odense, før han ble i biskop i Christianssand i 1699. Som biskop arbeidet han «med Iver og Nidkjærhed for at udrydde de tilbageblevne Levninger af hedenske og papistiske [katolske] Vederstyggeligheder. Han var af et hidsigt Temperament og ualmindelig høi og mager. Der gaves faa Huse, hvori han kunde gaa ind uden at bøie sig, og faa Prædikestole, hvori han kunde staa opreist.»

Litteratur
Søren May og Ludvig Stoud : To Holbæk-Præster i 1600'erne, 1926, 24 s.

Norske lutherske biskoper
Biskoper i Agder og Telemark bispedømme
Personer fra Bergen kommune
Fødsler i 1649
Dødsfall i 1705
Takeda Pharmaceutical Company

Takeda Pharmaceutical Company er et japansk farmasøytisk selskap med hovedkontor i Osaka. Selskapet ble grunnlagt 12. juni 1781 og stiftet 29. januar 1925. Takeda har sin kjernevirksomhet innen gastroenterologi, nevrologi og onkologi.

Konsernet omfatter blant annet det norske datterselskapet Takeda Nycomed.

Eksterne lenker
 

Næringsliv i Asker
Japanske industriselskaper
Farmasøytiske selskaper
Etableringer i 1781
Nedre Neset kraftverk

Nedre Neset kraftverk er et vannkraftverk nordvest for Moi i Lund kommune i Rogaland.

Det er et elvekraftverk som utnytter et fall på 118 meter i Liåna, som renner ut i Hovsvatnet. 

Det er installert to francisturbiner på tilsammen 2,56 MW. Årsproduksjon er 7,8 GWh.

Referanser

Kilder
 
 NVE vannkraftdatabase
 Spetals verk
 Småkraftforeninga 
 Clemens Kraft

Småkraftverk i Rogaland
Kraftverk i Lund
Siravassdraget
Kraftverk etablert i 2012
Clemens Kraft
Birgitte Hegseth

Birgitte Hegseth (født 15. juni 1982) er en norsk kunstner og maler bosatt i Selbu. 

Hun er utdannet på kunstlinjen ved Høgskolen i Nord-Trøndelag samt Verket kunstfagskole i Trondheim. Hegseth har hatt mange utstillinger, og engasjement, blant annet på kultursentret ISAK I Trondheim.

Eksterne lenker 
 kunstbirgitte.com Kunstnernes offisielle side.
 trondheimkunsthall.com  Fra Hegseths eksamensutstilling fra Verket Fagskole viser maleriene: "Forvrengt. Døden versus livet" og I midten (til høyre): "Renhet, liv og uendelighet"
 Länstidningen i Östersund  Gränsutställning på Galleri Katten.
 Selbyggen.no Engasjert for avskjedsgave til Sognepresten.
 A dresseavisen.no Månedens utstiller i Malvik rådhus.

Norske kunstnere
Store P

Petter Skarre Sundby (født 4. april 1984) er en norsk rapper og musikkprodusent fra Fyllingsdalen i Bergen. Han er bedre kjent under artistnavnene Store P og Pete’n. Som medlem av rapgruppen A-Laget har Sundby gitt ut mixtapes, EP-er og to album. Han har samtidig virket som gruppens produsent. I februar 2014 debuterte Store P som soloartist med albumet Regnmannen. For albumet vant han Spellemannprisen 2014 i klassen urban. Han ble dessuten nominert til P3 Gull 2014 i klassene årets låt for «Vikje være i din verden» og årets nykommer. Sammen med Kygo og Lars Vaular ble han nominert til Spellemannprisen 2019 i klassen årets låt for «Kem kan eg ringe».

Diskografi 
Soloalbum
 Regnmannen (2014)
 Rommet (2017)

A-Laget
 Nokke feita Vol. 1: Utrygt for utflipp (2006)
 Rett vest! (2009)
 Nokke feita Vol. 2 (2010)
 Nokke feita Vol. 3 (2011)
 D E D D går i (2012)
 Nokke feita Vol. 3.5 – Hor & tapte spor – 2008-2011 (2012)
Nokke feita Vol.4 (2015)

Referanser 

Norske rappere
Vinnere av Spellemannprisen
Personer fra Bergen kommune
Jordans herrelandslag i fotball

Jordans herrelandslag i fotball er det nasjonale fotballandslaget til Jordan, som ligger i Midtøsten og Vest-Asia på Den arabiske halvøy. Landslaget administreres av det nasjonale forbundet Jordans fotballforbund (JFA), som ble opprettet i 1949 og som ble en del av FIFA og AFC i henholdsvis 1956 og 1974. Laget har aldri kvalifisert seg til et verdensmesterskap, men har ved flere anledninger deltatt i Asiamesterskapet.

Nåværende trener for landslaget er Ray Wilkins, med Frank Stapleton som assistenttrener, begge tidligere spillere med en fortid i Manchester United FC.

Historie 
Jordan spilte sin første landskamp den 1. august 1953, fire år etter stiftelsen av landets fotballforbund, mot  under de første Pan-arabiske leker i Egypt (1–3). Jordan deltok for første gang i VM-kvalifisering i 1985, hvor laget spilte flere kamper i et innledende gruppespill, men endte sist i sin gruppe med , og , og gikk derfor ikke videre. Jordan deltok i Asiamesterskapet for første gang i 2004, og tok seg til sluttspillet hvor de ble slått ut i kvartfinalen, en bedrift som også ble gjentatt i 2011.

Til tross for at Jordan ikke har kvalifisert seg til et sluttspill i verdensmesterskapet har de likevel fått gode resultater blant annet i Asiamesterskapet, og regnes derfor for å være et av Asias bedre lag i henhold til FIFAs verdensranking. (69/208 per 18. september 2014).

Verdensmesterskapet i fotball 
 1930 til 1982 – Deltok ikke i kvalifisering
 1986 til 2014 – Utslått i kvalifisering

Asiamesterskapet i fotball 
 1956 til 1968 – Deltok ikke i kvalifisering
 1972 – Utslått i kvalifisering
 1976 til 1980 – Deltok ikke i kvalifisering
 1984 til 1988 – Utslått i kvalifisering
 1992 – Deltok ikke i kvalifisering
 1996 til 2000 – Utslått i kvalifisering
 2004 – Kvartfinale
 2007 – Utslått i kvalifisering
 2011 – Kvartfinale
 2015 – Kvalifisert

Kjente spillere 
 Hassan Abdel-Fattah
 Baha' Abdel-Rahman
 Odai Al-Saify
 Hatem Aqel
 Abdallah Deeb
 Amer Deeb
 Ahmad Hayel
 Amer Shafi
 Anas Bani Yaseen

Referanser

Eksterne lenker 
 Jordans profil hos FIFA.com 

Herrelandslag i fotball
Fotball i Jordan